《徐侍郎素未相识时携酒命馔兼命诸诗客同访会稽山居》
唐代·秦系

忽道仙翁至，幽人学拜迎。华簪窥瓮牖，珍味代藜羹。

洗砚鱼仍戏，移樽鸟不惊。兰亭攀叙却，会此越中营。

作者简介：秦系[唐]约唐玄宗开元八年至宪宗元和五年间在世（即约公元七二o午至八一o年间在世）字公绪，越州会稽人。年八十余岁。系著有诗集一卷，《新唐书艺文志》传于世。